laion/Wikipedia-Exotic huggingface dataset:
רכס פארק (נבדה)

רכס פארק (באנגלית: Park Range) הוא רכס הרים בצפון מזרח מחוז ניי, במדינת נבדה שבארצות הברית. רכס אנטילופ ממוקם צפונית-מערבית לרכס פארק; רכס פנקייק ממוקם ממזרח לרכס פארק; ורכס הוט קריק ממוקם דרומית-מערבית מרכס פארק. שיא גובהו של הרכס - פסגה שאין לה שם בקצה הדרומי של רכס פארק, שגובהה 2,784 מטרים מעל פני הים. בקצה הדרומי של רכס פארק מצוי הר פארק, שגובהו 2,784 מטרים מעל פני הים. אורכו של רכס פארק 17.2 קילומטרים (בכיוון צפון-צפון-מזרח - דרום-דרום-מערב). רוחבו של רכס פארק 11.6 קילומטרים (בכיוון מערב-צפון-מערב - מזרח-דרום-מזרח). במקביל לצידו הדרום-מזרחי של הרכס, משתרע רכס אנדסייט (Andesite Ridge), שגובהו 2,452 מטרים מעל פני הים. קניון פריצ'רדס (Prichards Canyon) מפריד בין רכס פארק לרכס אנדסייט. רכס פארק כולו מצוי בתוך אזור הפרא הלימודי רכס פארק (Park Range Wilderness Study). הרכס בתרוני, ומאחר ואין בו רעייה של בעלי חיים, ברכס כרי דשא טבעיים בשל מקורות המים בסלע הוולקני המרכיב את הרכס. כמו כן, ברכס מצויים יערות של אורן פיניון, ערער ועצי מהגוני. הרכס אופייני לאזור פרובינציית אגן ורכס. הרכס מוקף שברים מכל עבריו. הרכס מורכב ברובו מסלעי ריוליט מתקופת אוליגוקן ריוליטית וכן מסלעים פירוקלסטיים, שרידי זרמי לבה ואנדזיטים. בקצה הצפוני של הרכס מצויים סלעי משקע מתקופת פלאוזואיקון, וכן אבן גיר מתקופת אורדוביק ואבן גיר מסוג סילור. מדיה וקבצים בנושא רכס פארק בוויקישיתוף רכס פארק באתר peakbagger שטח הבר רכס פארק - אתר רשמי תרשים הנוף הנשקף מהר פארק - הגבוה בהרי הרכס באתר peakvisor מפת אזור רכס פארק מסלולי הליכה (טרק) באזור רכס פארק מידע לרוכבים על אופני הרים ברכס פארק באתר mtbproject מידע גאוגרפי
אייפון 13

אייפון 13 ואייפון 13 מיני הם סמארטפונים אשר תוכננו, פותחו ושווקו על ידי חברת אפל. הם הדור ה-15 בסדרת מכשירי האייפון, ממשיכים את האייפון 12. הסמארטפון נחשף ב-14 בספטמבר 2021 לצד האייפון 13 פרו ואייפון 13 פרו מקס באירוע מיוחד של אפל שנערך באפל פארק שבקופרטינו, קליפורניה. מכשירי האייפון 13 ואייפון 13 מיני זמינים לרכישה מוקדמת בארצות הברית החל מ-17 בספטמבר 2021 ולרכישה מלאה החל מ-24 בספטמבר 2021. האייפון 13 ו-13 מיני זמינים לרכישה בחמישה צבעים: שחור, לבן, כחול, ורוד ואדום. מבחינה חיצונית המכשירים כמעט זהים לקודמיהם בסדרה, אלא שהמצלמות האחוריות מסודרות באלכסון במקום אחת מעל השנייה. בנוסף, המגרעת בחלק העליון של המכשיר, שכוללת חיישן זיהוי פנים, קטנה ב-20% ביחס לאייפון 12. האייפון 13 ו-13 מיני, בדומה לאייפון 13 פרו, מכיל בתוכו את המעבד A15 Bionic של אפל. דגמי המכשיר מגיעים עם שלוש אפשרויות לאחסון פנימי: 128, 256 או 512 ג'יגה, וסך זיכרון RAM של 4GB. כמו כן, בדומה לדורות הקודמים, במכשיר אין שקע חיבור לאוזניות. האייפון 13 מגיע עם מסך 6.1 אינץ' (15 ס״מ) בטכנולוגיית סופר רטינה XDR OLED. רזולוציית המסך היא 2532x1170 פיקסלים, עם צפיפות פיקסלים של 460 PPI וקצב רענון של עד 60 הרץ. האייפון 13 מיני מגיע עם מסך 5.4 אינץ' (14 ס"מ), ברזולוציה של 2340x1080 פיקסלים ועם צפיפות פיקסלים של 461 PPI. האייפון 13 ו-13 מיני מגיעים עם מערך של שלוש מצלמות: מצלמה קדמית אחת ושתי מצלמות אחוריות, אחת רחבה והשנייה אולטרה-רחבה. המצלמות האחוריות כוללות חיישנים גדולים יותר שמאפשרים ליותר אור להיכנס פנימה, מה שתורם לצילומים בתנאי תאורה נמוכים. מערך המצלמות בגב המכשיר מסודר בצורה אלכסונית במקום אופקית בשביל להתאים לחיישנים הגדולים יותר. לאחת המצלמות האחוריות מפתח צמצם f/1.6 ועדשה רחבה והיא כוללת ייצוב אופטי מובנה, ולמצלמה האחורית השנייה מפתח צמצם f/2.4 וכן עדשה אולטרה-רחבה המאפשרת צילום תמונות בזווית רחבה של 120 מעלות. אפליקציית המצלמה כוללת מצב הסרטה קולנועי חדש המכונה "Cinematic Mode", המאפשר לבחור באיזו דמות למקד את הפוקוס כאשר מספר דמויות מופיעות בפריים בעת צילום הווידאו. המצב נתמך במצלמה הרחבה הקדמית ברזולוציית צילום של 1080p במהירות 30 פריימים לשנייה. אייפון 13 ואייפון 13 מיני מגיעים עם מערכת ההפעלה של אפל, iOS 15. אייפון 13 פרו אייפון 12 מדיה וקבצים בנושא אייפון 13 בוויקישיתוף אתר האינטרנט הרשמי של אייפון 13 (ברוסית) אתר האינטרנט הרשמי של אייפון 13 (בספרדית) אתר האינטרנט הרשמי של אייפון 13 (באנגלית) אייפון 13, באתר אפל יובל מן, טל שחף, בלי חידושים דרמטיים: אפל הציגה את סדרת אייפון 13, באתר ynet, 14 בספטמבר 2021 "iPhone 13 and iPhone 13 mini". Apple.com (באנגלית). נבדק ב-14 בספטמבר 2021. {{cite web}}: (עזרה) מנדזיצקי, רונן (2021-09-28). "גאדג'טי מסקר: iPhone 13 – עדכון ביניים גדול". gadgety. נבדק ב-2021-09-28.
אנסגר קנאוף

אנסגר קנאוף (בגרמנית: Ansgar Knauff; נולד ב-10 בינואר 2002 בגטינגן שבגרמניה) הוא כדורגלן גרמני המשחק בעמדת קשר הכנף בקבוצת איינטרכט פרנקפורט מהבונדסליגה. קנאוף גדל עם אמו בגטינגן שבגרמניה, וגדל באקדמיה של הקבוצה המקומית, עד שבשנת 2015 עבר למחלקת הנוער של הנובר 96. עונה לאחר מכן הצטרף לקבוצת הנוער של בורוסיה דורטמונד מהבונדסליגה, עמה שיחק בליגת האלופות לנוער לעונת 2019/2020. ב-25 בנובמבר 2020 הוא חתם על חוזה מקצועני ראשון במועדון, עד לשנת 2023. ב-8 בדצמבר הוא ערך את הופעת הבכורה שלו בקבוצה הראשונה של המועדון, בניצחון 1–2 על זניט סנקט פטרבורג במסגרת שלב הבתים של ליגת האלופות לעונת 2020/2021. ב-20 במרץ 2021 ערך את הופעת הבכורה שלו בליגה במדי המועדון, בתיקו 2-2 נגד פ.צ. קלן במסגרת המחזור ה-26 בליגה לעונת 2020/2021. ב-10 באפריל הבקיע את שער הבכורה שלו במועדון, השער המכריע בניצחון 2–3 על שטוטגרט במסגרת המחזור ה-28 בליגה. בעונתו הראשונה בקבוצה הבוגרת של המועדון ערך קנאוף ארבע הופעות ליגה והבקיע שער אחד. איינטרכט פרנקפורט הליגה האירופית: 2021/2022 מדיה וקבצים בנושא אנסגר קנאוף בוויקישיתוף אנסגר קנאוף, באתר Transfermarkt אנסגר קנאוף, באתר Fussballdaten.de (בגרמנית) אנסגר קנאוף, באתר Soccerway אנסגר קנאוף, באתר WorldFootball.net אנסגר קנאוף, באתר FootballDatabase.eu Ansgar Knauff bei der BVB-Vorbereitung dabei: Das ist das Talent aus der U19 von Borussia Dortmund באתר Spox, ‏ 29 ביולי 2020 (בגרמנית) BVB extend Ansgar Knauff's contract באתר הרשמי של בורוסיה דורטמונד, 25 בנובמבר 2020 (באנגלית)
עבדאללה סימה

עבדאללה דיפו סימה (בצרפתית: Abdallah Dipo Sima; נולד ב-17 ביוני 2001 בדקר שבסנגל) הוא כדורגלן סנגלי המשחק בעמדת החלוץ בקבוצת ברסט, בהשאלה מברייטון אנד הוב אלביון, ובנבחרת סנגל. סימה עבר למחלקת הנוער של אוויאן הצרפתית לאחר ששיחק בסנגל במועדון המקומי מדינה. בשנת 2020 עבר למחלקת הנוער של MAS טבורסקו. ב-23 ביולי 2020 חתם סימה בסלביה פראג מליגת העל הצ'כית. ב-26 בספטמבר ערך את הופעת הבכורה שלו במועדון, בניצחון 0–3 על סלובקו במסגרת המחזור החמישי בליגה לעונת 2020/2021. ב-5 בנובמבר הוא הבקיע את שער הבכורה שלו במועדון, בניצחון 2–3 על ניס במסגרת שלב הבתים של הליגה האירופית לעונת 2020/2021. ב-20 במאי 2021 הוא הבקיע את השער היחיד בניצחון 0–1 על ויקטוריה פלזן במסגרת גמר הגביע הצ'כי. במהלך תקופתו במועדון ערך סימה 24 הופעות ליגה, בהן הבקיע 11 שערים. ב-31 באוגוסט 2021 חתם סימה על חוזה לארבע עונות בברייטון אנד הוב אלביון מהפרמייר ליג. עם חתימתו בברייטון אנד הוב אלביון, הושאל סימה לסטוק סיטי מהפוטבול ליג צ'מפיונשיפ למשך עונה אחת. ב-15 בספטמבר 2021 הוא ערך את הופעת הבכורה שלו במועדון, בתיקו 1-1 נגד ברנסלי במסגרת המחזור השביעי בליגה לעונת 2021/2022. ב-26 במרץ 2021 ערך סימה את הופעת הבכורה שלו בנבחרת סנגל, בתיקו 0-0 נגד נבחרת הרפובליקה של קונגו במסגרת מוקדמות גביע אפריקה לאומות 2021. נכלל בסגל נבחרת סנגל לטורניר גביע אפריקה לאומות 2023. סלביה פראג ליגת העל הצ'כית (1): 2020/2021 הגביע הצ'כי (1): 2020/2021 גלאזגו ריינג'רס גביע הליגה הסקוטית (1): 2023/2024 מדיה וקבצים בנושא עבדאללה סימה בוויקישיתוף עבדאללה סימה, ברשת החברתית אינסטגרם עבדאללה סימה, באתר Transfermarkt עבדאללה סימה, באתר Soccerway עבדאללה סימה, באתר BDFutbol עבדאללה סימה, באתר WorldFootball.net עבדאללה סימה, באתר National Football Teams עבדאללה סימה, באתר FootballDatabase.eu B-tým posílí Abdallah Sima באתר הרשמי של סלביה פראג, 23 ביולי 2020 (בצ'כית) Abdallah Sima joins from Slavia Prague, loaned to Stoke City באתר הרשמי של ברייטון אנד הוב אלביון, 31 באוגוסט 2021 (באנגלית) Sima checks in on loan באתר הרשמי של סטוק סיטי, 31 באוגוסט 2021 (באנגלית) La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)
לת'ר

לת'ר (באנגלית: Leather subculture) הוא מושג המציין שיטות וסגנונות סביב פעילויות מיניות המערבות לבוש עור, כגון מעילי עור, אפודות, מגפיים, רתמות או פריטים אחרים. לבישת בגדי עור היא דרך אחת בה משתתפים בתרבות זו מבדילים את עצמם באופן מודע מתרבויות מיניות רגילות. משתתפים רבים מקשרים בין תרבות הלת'ר לבין תרבות ה-BDSM (שיעבוד/משמעת, דומיננטיות/כניעה, סאדו/מזוכיזם, המכונה גם "SM" או "S&M") ותרבויות המשנה הרבות שלה. עבור חלק, בגדי עור שחורים הם אופנה ארוטית המבטאת גבריות מוגברת או ניכוס של כוח מיני. תרבות הלת'ר הזכרית קיימת מאז סוף שנות הארבעים, סביר להניח שהיא צמחה מתרבות האופנוענים שלאחר מלחמת העולם השנייה. מועדוני האופנועים החלוצים כללו את מועדון האופנועים Satyrs, שהוקם בלוס אנג'לס בשנת 1954. מועדון האופנועים אדיפוס, שהוקם גם הוא בלוס אנג'לס בשנת 1958, ומועדון האופנועים בניו יורק. מועדוני לת'ר תפצו תאוצה בסידני החל משנת 1970. בשנות ה-70 הייתה לברלין סצנת לת'ר ענקית עם מספר מועדוני לת'ר. הסרטים הפורנוגרפיים של אחד הדוגמניות של טום מפינלנד פיטר ברלין מברלין, כמו סרטו "לילות בלת'ר שחור" משנת 1973, שיקפו וקידמו גם את האסתטיקה התת-תרבותית לת'ר. בשנת 1975 החל אירוע הפטיש הגדול ביותר באירופה, חג הפסחא בפסטיבל הלת'ר בברלין. ביוני 1989 שימש דגל מיוחד את קבוצת הלת'ר במצעד הגאווה שבפורטלנד, אורגון, שהייתה הופעתו הראשונה במצעד גאווה. בארצות הברית תרבות הלת'ר בקרב הגברים נקשרה לגברים מעל גיל 40, אך בשנים האחרונות יש מספר גדל והולך של גברים צעירים יותר, ובחלקים גדולים בשאר העולם, כולל אירופה ואוסטרליה, יש מיזוג של קהילת הלת'ר המבוגרת יותר עם צעירים וצעירות לת'ר וקהילות קינק/פטיש. יריד רחוב פולסום, החל בשנת 1984, הוא רחוב תת-תרבות BDSM ולת'ר שנתי שנערך בחודש ספטמבר, ונקרא "שבוע גאוות הלת'ר" של כובעי סן פרנסיסקו. יריד רחוב פולסום, המכונה לעיתים פשוט "פולסום", מתקיים ברחוב פולסום בין רחובות 8 ו-13, ברובע דרום השוק של סן פרנסיסקו. האירוע הוא אירוע הצופים השלישי בגודלו בקליפורניה בחיק הטבע ואירוע הלת'ר והראווה מהגדולים בעולם למוצרי BDSM וכדומה. אירועים גדולים אחרים כוללים את פסחא בברלין (אירוע הלת'ר הגדול ביותר באירופה) (אנ'), מיסטר לת'ר הבינלאומי (אנ'), מיסטר לת'ר אירופה (אנ'), ומצעד הגאווה לת'ר של אמסטרדם. BDSM מדיה וקבצים בנושא לת'ר בוויקישיתוף Timeline, web.archive.org, ‏3 באוגוסט 2010 ויקיפדיה, Amsterdam Leather Pride, Wikipedia, 17 באוגוסט 2021
פאול גרינינגר

פאול גרינינגר (בגרמנית: Paul Grüninger; 27 באוקטובר 1891 - 22 בפברואר 1972) היה מפקד משטרת הגבולות של שווייץ בתחנת גבול בין שווייץ לאוסטריה שאיפשר מעבר פליטים יהודים מאוסטריה לשווייץ בזמן מלחמת העולם השנייה ובשל כך הוכר - כעבור 33 שנים - כחסיד אומות העולם. גריניגר למד במכינה למורים בין השנים 1907–1911. ב-1913 הצטרף לקבוצת הכדורגל בריל סט. גאלן (אנ'), והיה חלק מהקבוצה בעת שזכתה באליפות היחידה בהיסטוריה שלה בעונת הספורט של 1914-15. בהמשך התגייס לצבא שווייץ, וב-1919 לאחר שחרורו מהצבא התגייס למשטרה של מחוז סנט גאלן. באוגוסט 1938 שימש כמפקד משטרת הגבולות של מחוז סנט גאלן, לאחר סגירת גבולותיה של שווייץ בפני פליטים יהודים מגרמניה, איפשר לכ-3,600 יהודים לעבור את הגבול לשווייץ באזור קנטון סנט גאלן, ובכך הציל את חייהם. בנוסף, רכש מכספו מעילים וציוד נוסף לפליטים שהגיעו חסרי כל. גרינינגר פוטר מן המשטרה לאחר שנמצא אשם בהפרה מכוונת של הוראות חוקיות ממפקדיו, ונשללו ממנו דרגותיו, כל זכויות הפנסיה וכן פיצויי פרישה. הוא עבד זמן מה בעבודות מזדמנות ואחר כך עבד כמורה במשרה חלקית. במאי 1970 נדון עניינו בפרלמנט השווייצרי ובעקבות זאת, בדצמבר 1970 קיבל מכתב רשמי מממשלת הקנטון המודה לו על הגישה ההומנית שגילה כלפי פליטים שהיו שרויים בסכנת נפשות. עם זאת, הממשלה סירבה לפתוח מחדש את המשפט מחדש ועל כן לא קיבל פנסיה. בשווייץ וגרמניה נאספו תרומות עבורו ובמרץ 1971 קיים ארגון נפגעי הנאצים טקס הוקרה לכבודו. בשנת 1971 הוא גם הוכר על ידי יד ושם כחסיד אומות העולם. גם לאחר מותו לא מיהרה ממשלת שווייץ להחזיר לגרינינגר את תוארו וזכויותיו. רק בשנת 1995 טוהר שמו על ידי ממשלת שווייץ. הערך הכספי של ההפסד שנגרם לו מפיטוריו ושלילת פיצויי הפיטורין שלו הועבר לידי יורשיו אשר השתמשו בכסף כדי להקים בשנת 1998 את קרן פרס גרינינגר, המעניקה אחת לשנה פרס כספי על מעשים הומאניים וגילויי אומץ לב יוצאי דופן. בשנת 2004 נקרא על שמו רחוב בשכונת פסגת זאב שבצפון ירושלים. כאשר נתבקשו נציגי שווייץ בישראל והשגריר השווייצרי להגיע לטקס סירבו מפני שהאזור ממוקם מחוץ לקו הירוק. גם בשכונת קריית אלון (שבעבר הייתה ידועה כיישוב הערבי פג'ה ובמקור ככפר היהודי פוגה) שבפתח תקווה נקרא רחוב על שמו. בשנת 2017 נקרא על שמו רחוב בראשון לציון בטקס שבו השתתפו שר מממשלת שווייץ, שגריר שווייץ בישראל, נציג העמותה על שמו וראש עיריית ראשון לציון. הצלת יהודים במהלך השואה באומינגר אריה, חסידי אומות העולם: דמויות מימי השואה, תל אביב: עם עובד, 1978, עמ' 158. מדיה וקבצים בנושא פאול גרינינגר בוויקישיתוף פאול גרינינגר, באתר יד ושם קרן פרס גרינינגר, שווייץ (באנגלית) אלכס דורון, יום השואה: חסיד ורע לו, באתר nrg‏, 12 באפריל 2010} רצוי ומצוי: דיוקן הנאצי כחסיד אומות העולם יובל מלחי, שוויץ לא סולחת לחסיד אומות העולם, באתר "קטעים בהיסטוריה", 13 ביולי 2015 פאול גרינינגר, באתר "Find a Grave" (באנגלית) הוחזר כבודו של קצין שוויצי שפוטר על עזרתו ליהודים, מעריב, 21 בינואר 1971 שרי רובר, תורמים לקצין המשטרה השוויצי שהציל יהודים - פוטר ונשאר ללא פנסיה, מעריב, 17 בפברואר 1971 כבוד לשוויצי שהציל יהודים ונרדף בשל כך, מעריב, 18 במרץ 1971 הכרת תודה אחרי 33 שנה, דבר, 14 בנובמבר 1971 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יבגני ווליאנסקי

יבגני פאבלוביץ 'ווליאנסקי (ברוסית: Евгений Павлович Волянский) (מלידה ועד 1941 – יפים בוריסוביץ' קורנצוויט (ברוסית: Ефим Борисович Коренцвит‏; 22 ביולי 1921 – 1988) היה איש צבא סובייטי שהשתתף במלחמה הפטריוטית הגדולה, מפקד פרטיזנים, בדרגת קפטן (1944). נולד ב-22 ביולי 1921 בעיר אודסה במשפחה יהודית. בשנת 1939 גויס לצבא האדום. שימש כמפקד כיתה בגדוד סיור מופרד (OSB) מס' 251, סגן מפקד מחלקה של גדוד ההנדסה ה-55 ומפקד מחלקה בכיתת החיסול של גיס הטנקים החמישי. בספטמבר 1941, יחד עם קבוצת לוחמים, נשלח לעורף האויב במחוז סמולנסק עם משימת ריגול. לאחר שנפל לכיתור, הצטרף לכיתת הפרטיזנים, שבהמשך הצטרפה לאוגדת הפרטיזנים "סבא" ("דדושקה"), שם מונה לראש המודיעין של הגדוד השלישי של רגימנט הפרטיזנים השלישי. באפריל 1942 הוא הועבר על ידי מפקד קבוצה למחלקת חבלה למטרות מיוחדות של המחלקה המיוחדת בנ.ק.ו.ד. בחזית המערבית, שפעלה במחוז סמולנסק, שם שירת עד אוקטובר אותה השנה. בפברואר 1943 צנח ליחידת הפרטיזנים של פולקובניק (דרגה המקבילה לאלוף-משנה בצה"ל) יעקב מלניק, שם שימש כקומיסר (מפקד) יחידת המודיעין הראשי עד אפריל 1944. באוגוסט 1944, בהוראת המטה האוקראיני של תנועת הפרטיזנים, הוצנח בסלובקיה (אנ'), שם הקים את חטיבת הפרטיזנים הסלובקית בשם "למען חופש הסלאבים" ופיקד עליה עד למיזוגה עם הצבא האדום בפברואר 1945. במהלך פעילות החטיבה חוסלו למעלה מ-3,000 חיילי וקציני צבאות מדינות הציר, 60 אנשים נלקחו בשבי, הוצאו משימוש 23 טנקים, 53 מכוניות, 3 רכבות. פוצצו 27 גשרים. לאחר המלחמה שוחרר מהצבא האדום עקב פגיעה בגפיים בעקבותיה הוכר כנכה. כשלמד במכון הטכנולוגי של אודסה בעקבות לחץ עליו נאלץ לסרב לקבל קצבה שסופקה לו על ידי ממשלת צ'כוסלובקיה. בהמשך התגורר בקייב שם עבד כמהנדס. נפטר בינואר 1988 לאחר מחלה קשה. גיבור בלי כוכב. בספר פ.ד. סברדלוב "אנציקלופדיה לגבורה יהודית". מוסקבה, 2002; ISBN 5-85868-113-1 מארק שטיינברג, "מפקדי הפרטיזנים - יהודים", 28 במרץ 2002 יבגני וואליאנסקי (אפים קורנצוויט). סם 40, 31 במאי 2010 לאוניד ברנשטיין, אני זוכר. ראיון לגרגורי קויפמן באתר " אני זוכר ". פורסם ב-6 בדצמבר 2007. קג'איה, ולרי. תסמונת יהודית של תעמולה סובייטית. "עלון", מספר 7 (318) 2 באפריל 2003; עם קיצורים וללא תמונות - "Nezavisimaya Gazeta" 20 באוגוסט 2003. חברות פרטיזנים. זיכרונות מפעולותיהם הצבאיות של הפרטיזנים היהודים, משתתפי המלחמה הפטריוטית הגדולה. הוצאת "דער אמס", מוסקבה 1948 ד. בורצ'נקו "פשיטה לבוג הדרומי". מהדורה 2. קייב, 1988. יעקב מלניק. 554 ימי מלחמה פרטיזנים: יומנים, מסמכים. מוסקבה, 2006. ריזבן חאדז'ייב. הם זוכרים את הטטרות הגבוהות. סיפור תיעודי (אתר המחבר) סמיון דודיק (נ' ב-2014). מפקד הפרטיזנים חיים קורנצוויט - יבגני ווליאנסקי. "הערות על ההיסטוריה העברית" מס '10 (169), אוקטובר 2013. גיבור בלי כוכב. בספרו של סטר אליזבטסקי " חצי מאה של שכחה", קייב, 1998. גריגורי וייסטיך, "כוכב הזהב עדיין לא נתנו" ב"העולם העברי: עיתון דוברי רוסית של אמריקה מ-5 בספטמבר 2019 (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית)
ארבך אים אודנוולד

ארבך אים אודנוולד (בגרמנית: Erbach im Odenwald) היא עיר במדינת הסן שבגרמניה, הממוקמת בעמק של נהר מומלינג. בעיר מתגוררים כ-14 אלף תושבים. העיר הייתה מקום מושבם של רוזני ארבך ששורשי המשפחה ידועים עוד מהמאה ה-12. הם שלטו בעיר ובסביבתה במשך מאות שנים. ארמון הרוזנים נמצא במרכז העיר וכולל בין היתר אוסף אמנותי. בתוך מתחם הארמון קיים גן בוטני בסגנון בארוק. בשנת 2005 נרכש המתחם על ידי מדינת הסן. בעיר ממוקמים מספר מפעלי תעשייה לרבות מטה של חברת "קוזיול". בעיירה בקרבת העיר פעל היינריך ליסט שהוכר כחסיד אומות העולם. על שמו נקרא רחוב בעיר. פורטוגל אנסאו, פורטוגל צ'כיה איצ'ין, צ'כיה גרמניה קוניגזהה, גרמניה צרפת לה פון זה בואובאזן, צרפת מדיה וקבצים בנושא ארבך אים אודנוולד בוויקישיתוף אתר האינטרנט הרשמי של ארבך אים אודנוולד (בגרמנית) ערך זה הוא קצרמר בנושא יישובים בגרמניה. אתם מוזמנים לתרום לוויקיפדיה ולהרחיב אותו.
פונטי

האם התכוונתם ל... משה פונטי – ג'ודוקא ומאמן ג'ודו ישראלי קרלו פונטי – מפיק קולנוע איטלקי צ'ינציה דה פונטי – שחקנית קולנוע איטלקייה פונט פונטיקה
סנטורי

סנטורי החזקות (Suntory Holdings , ביפנית: サントリーホールディングス) היא יצרנית משקאות שנוסדה בשנת 1899. לאחר רכישת החברה אמריקאית Beam Inc בשנת 2014 היא הפכה ליצרנית השלישית בגודלה בעולם של אלכוהול מזוקק. מייסד החברה, שינירו טורי, פתח חנות למכירת יין ב-1 בפברואר 1899. תחילה נמכרה רק תוצרת מיובאת, בשנת 1907 החלה מכירת יין מחוזק מתוצרת מקומית. בשנת 1923 הוקם המזקקה הראשונה ביפן לזיקוק ויסקי יפני, שהחל להמכר בשוק בשנת 1924. לאחר מלחמת העולם השנייה החברה המשיכה להתפתח. בשנת 1997 היא קיבלה בלעדיות למכירת מוצרי פפסי ביפן. בשנת 2009 החברה הפכה לחברת החזקות בשם "סנטורי החזקות בע"מ" שמחזיקה מספר חברות בת, ביניהם "סנטורי משקאות ומזון". בשנת 2013 החברה רכשה את חטיבת המשקאות של חברת "גלקסו סמית' קליין". החל משנת 2014 היא נשכרת בבורסה לניירות ערך בטוקיו. לאחר רכישת החברה האמריקאית Beam Inc תמורת 14 מיליארד דולר בשנת 2014, סנטורי הפכה ליצרנית השלישית בגודלה בעולם של אלכוהול מזוקק. מדיה וקבצים בנושא סנטורי בוויקישיתוף אתר האינטרנט הרשמי של סנטורי (באנגלית) אתר האינטרנט הרשמי של סנטורי (ביפנית) סנטורי, ברשת החברתית פייסבוק סנטורי, ברשת החברתית אקס (טוויטר) סנטורי, ברשת החברתית אינסטגרם סנטורי, ברשת החברתית LinkedIn סנטורי, סרטונים בערוץ היוטיוב
הערכת נזקי לחימה

הערכת נזקי לחימה או הערכת נזקי הפצצה (באנגלית: Bomb Damage Assessment,‏ בקיצור: BDA) הוא מונח מהתחום הצבאי המתאר תהליך של אומדן הנזק שנגרם למטרה (אנ') לאחר תקיפה צבאית, לרוב לאחר תקיפה אווירית כמו הטלת פצצה או שיגור טיל אוויר-קרקע. את המידע עבור ההערכה ניתן להשיג באמצעים רבים כגון מצלמות המותקנות במערכות הנשק, מערכות צילום המותקנות במטוס התקיפה, כוחות שנמצאים על הקרקע בקרבת המטרה, תמונות לוויין, וגיחות נוספות לַמטרה לצורך תצפית. תהליך הערכת נזק משמש למספר מטרות: בחינת פעילות מערכת הנשק בהתאם למתוכנן. בחינת היקף הנזק הפיזי כתוצאה מהפגיעה. זה שנצפה או שעוד צפוי במקרה שהנזק מתפשט. בחינת מחודשת של האיום או ערכה הצבאי של המטרה. בהתאם ייתכן שתידרש התקפה נוספת להשלמת המשימה. במהלך מלחמת העולם הראשונה, ועם התפתחות התעופה הצבאית, בוצעו מספר רב של תקיפות אוויריות לעבר מטרות צבאיות ואזרחיות. עם זאת היכולת של הטייס להסיק האם פגע במטרה או יתרה מכך השמיד אותה הייתה מוגבלת מאוד. בעיקר משום שמייד לאחר הפיצוץ העשן הסתיר את המטרה ומטוסי התקיפה נדרשו לחזור לבסיסם לצורך חזרה לסביבה בטוחה, מילוי דלק ותחמושת. בתחילה לצורך כך פעלו כוחות קרקעיים בסמוך לאתר התקיפה. פעולה זו הייתה מסוכנת שכן היו עלולים להיפגע מהקרבה לאויב ומהתקיפה עצמה. בשל כך הוסבו מטוסי תקיפה למטוסי סיור ופעלו באופן נרחב כבר במלחמת העולם השנייה. בשנות ה-50 של המאה ה-20 היו זמינים לארצות הברית לוויני ריגול ומטוסי ריגול שטסו בגובה רב כמו לוקהיד SR-71 ולוקהיד U-2 שתרמו להערכת נזק. במהלך מלחמת וייטנאם נדרשו למשימת הערכה נזק כוחות מיוחדים אמריקאים שנכחו בקרקע. ניתן להשיג מידע אודות הערכת נזק גם באמצעות איסוף מודיעין בכלל ובמודיעין גלוי בפרט. לדוגמה, לאחר המתקפה על פרל הארבור פרסמה סוכנות הידיעות United Press International (UPI) מידע אודות הנזק הרב שנגרם. במאמר פרסמה נתונים מספריים אודות ספינות קרב ותשתיות שנפגעו ששימשו את היפנים בתהליך הערכת הנזק. בתחילת שנות ה-2000 החל צבא ארצות הברית לעשות שימוש במסגרת הערכת נזק בכלי טיס בלתי מאוישים כמו RQ-4 גלובל הוק. שיתופי פעולה בין צבאות כולל לעיתים גם העברת מידע מודיעיני המשמש להערכת נזקי לחימה. המונח BDA הושאל למגזר האזרחי בתחום הניהול והבקרה במשמעות של מעקב אחר ביצוע משימה ומדד להצלחה. במסגרת מגפת הקורונה בישראל השב"כ עשה שימוש במונח BDA כמדד להצלחת השימוש באמצעים הטכנולוגיים לאיתור חולים מאומתים. מילון הקיצורים וראשי התיבות, צה"ל, גרסה התשפ"א-2021 סיכום כנס של ה-INSA בנושא האוסינט וקהילת המודיעין האמריקנית, המרכז למורשת מודיעין, מאי 2021 Greg Wilsbacher (Fall 2010). "Al Brick: The Forgotten Newsreel Man at Pearl Harbour". The Moving Image: The Journal of the Association of Moving Image Archivists. אוניברסיטת מינסוטה. 10 (2): 36. בני מיכלסון, שיתוף פעולה בין צבאות שלא במסגרת ברית, אתר צה"ל, מרץ 2020 פרסום דוח ביניים מיוחד בנושא התמודדות מדינת ישראל עם משבר הקורונה, מבקר המדינה, התשפ"א, 2020
אוסקר צ'פמן

אוסקר ליטלטון צ'פמן (באנגלית: Oscar Littleton Chapman;‏ 22 באוקטובר 1896 – 8 בפברואר 1978) היה מזכיר הפנים של ארצות הברית בשנים 1949–1953 בממשלו של הנשיא הארי טרומן. אוסקר צ'פמן נולד בעיירה אומגה שבמחוז הליפקס, וירג'יניה, כבנם של ג'יימס ג'קסון צ'פמן, חוואי, ושל רעייתו, רוזה ארצ'ר בלנט. הוא החל ללמוד בשעורי ערב באוניברסיטת דנוור, ובשנים 1927–1928 הוא למד באוניברסיטת ניו מקסיקו, וב-1929 הוא קיבל תואר במשפטים מבית הספר למשפטים של אוניברסיטת ווסטמינסטר שבקולורדו (כיום חלק מאוניברסיטת דנוור). במלחמת העולם הראשונה שירת צ'פמן בגיסות הרפואה של צי ארצות הברית בשנים 1918–1920. ב-1930 היה צ'פמן מנהל מסע הבחירות לסנאט של אדוארד פ. קוסטיגן, וב-1932 הוא היה מנהל מסע הבחירות לסנאט של אלווה בלנשארד אדמס. לאחר בחירתו של פרנקלין דלאנו רוזוולט לנשיאות באותה שנה, הוא מונה כעוזר מזכיר הפנים של ארצות הברית. ב-1939 היה צ'פמן אחד הקורבנות הראשונים של ועדת בית הנבחרים לפעילות אנטי-אמריקנית, כאשר יושב הראש של הוועדה מרטין דייז הבן, פרסם רשימה של עובדי ממשלה שהיו חברים בארגונים בשליטה קומוניסטית. שמו של צ'פמן נכלל ברשימה בשל תיעוד על תרומה שלו בסכום של שני דולר לליגה האמריקאית לשלום ודמוקרטיה, שגייסה כספים עבור הרפובליקנים במלחמת האזרחים בספרד. בוועידה הארצית של המפלגה הדמוקרטית בשיקגו ב-1944, התרשם צ'פמן מהארי טרומן בשל תמיכתו מלכתחילה בסגן הנשיא המכהן הנרי וולאס. ב-1946, כאשר היה טרומן לנשיא, קודם צ'פמן לתפקיד תת-מזכיר הפנים בממשלו. בחודשים פברואר עד מרץ 1946, כאשר התפטר מזכיר הפנים הרולד איקס, שכיהן בתפקיד מראשית נשיאותו של רוזוולט ובשנה הראשונה לנשיאותו של טרומן, כיהן צ'פמן במקומו כמזכיר הפנים בפועל, עד למינויו של המזכיר הקבוע ג'וליוס קרוג. צ'פמן היה אחד מיועציו של הנשיא טרומן שתמכו בהחלטתו להכיר במדינת ישראל במאי 1948, חרף ההתנגדות לכך במחלקת המדינה. בבחירות לנשיאות של 1948 פעל צ'פמן לקידום בחירתו של טרומן לתקופת נשיאות שנייה. ב-1 בדצמבר 1949 הוא קודם לתפקיד מזכיר הפנים במקומו של ג'וליוס קרוג, שלא הביע תמיכה במסע הבחירות של טרומן. ב-1951 סירב צ'פמן לתת הלוואה ממשלתית לחברה לייצור אלומיניום בניהול לי מ. הארווי, בשל שערורייה בה הארווי מכר פגזי ארטילריה לצי במהלך מלחמת העולם השנייה שחרגו מהמפרט הדרוש באופן מסוכן. לאחר תום כהונתו כמזכיר הפנים עסק צ'פמן בעריכת דין במגזר הפרטי במשרד עורכי הדין "צ'פמן, דאף ופול". ב-1920 נשא צ'פמן לאישה את אולגה פאולין אדלהולם. אדלהולם נפטרה ב-1932. ב-1940 הוא נישא בשנית לאן קנדריק. לזוג נולד בן אחד. אוסקר צ'פמן נפטר ב-8 בפברואר 1978 בוושינגטון הבירה. הוא נטמן בבית הקברות הלאומי ארלינגטון. מדיה וקבצים בנושא אוסקר צ'פמן בוויקישיתוף אוסקר צ'פמן באתר מחלקת הפנים של ארצות הברית (באנגלית) אוסקר צ'פמן, באתר "Find a Grave" (באנגלית) OSCAR L, CHAPMAN, 81; AIDE TO PRESIDENTS, The New York Times, Feb. 9, 1978. Oscar L. Chapman Oral History Interview, April 21, 1972, Harry S. Truman Presidential Library and Museum.
מנטרה

מנטרה היא הברה, מילה או משפט, הנאמרות בחזרתיות על מנת להשפיע על התודעה. מקורה של המנטרה (דוונאגרי: मन्त्र) בתרבות הוֵדית והיא חלק מרכזי בהינדואיזם, ונהוגה גם בבודהיזם, סיקהיזם וג'ייניזם. השימוש במנטרה משתנה בהתאם לאסכולה ולפילוסופיה הקשורה אליה. כיום השימוש במנטרות נפוץ גם בתנועות רוחניות רבות של ניו אייג' שמבוססות על תרבויות ודתות מזרח קדומות. המנטרות הן לרוב צלילים מקודשים או שמות של האל. דוגמה למנטרה בולטת היא "אום" או "אום מאני פאדמה הום", שמשמעותה בתרגום הרווח: "הלל לאבן החן שבלוטוס" (מאני: אבן חן, פאדמה: פרח לוטוס). מנטרה הינדית ידועה אחרת היא מנטרת ה"הרא קרישנה", תפילה בת שש-עשרה מילים המורכבת משמות האל בסנסקריט. יש גם שהמנטרה היא צליל חסר משמעות שמוליך את התודעה באופן טבעי לסמאדהי, אל המוחלט. בניגוד למילים הנאמרות במהלך שיחה, המנטרה אמורה לקבל את עוצמתה מהתגובה האנרגטית שהצליל שלה יוצר, ללא תלות בהקשר בו נאמרה. אמירת המנטרה בקול תוך חזרה עליה שוב ושוב, יוצרת צליל מיוחד המושפע מהתדירות בה נאמרת המנטרה. המנטרה גורמת לתודעה ליצור מחשבות חיוביות וכך הופכת את מתרגל המנטרה לממוקד וחסין יותר בפני מצבים קשים. יש המאמינים כי הצליל יוצר תגובה אנרגטית הן בגוף הפיזי והן בגוף האנרגטי, וכתוצאה מכך המנטרה מאזנת ומטהרת את התודעה, ובכך מגינה ממחשבות שליליות ומאנרגיות הרסניות. בסוגי מדיטציה של אנרגיה, אומרים מנטרות תוך דגש על הבנת משמעותן כדי ליצור השפעה אנרגטית גבוהה יותר לעומת אמירת המנטרה ללא כוונה או הבנה מעמיקה. רוויית משמעים מנטרה, באתר אנציקלופדיה בריטניקה (באנגלית) מנטרות, דף שער בספרייה הלאומית